20 Le gona, seo se diragaletšego Jobo se bontšha bohlokwa bja go kwela bohloko Bakristegotee le rena bao ba ka bago ba kgotleletše mathata. Go swana le Jobo, ka dinako tše dingwe ba bangwe ba ka bolela dilo ba sa nagane. (Mmo. 7:7) Eupša go e na le gore re ba ahlole, re swanetše go bontšha temogo le go ba kwelobohloko. Ge re dira bjalo, re tla be re ekiša Tatago rena yo lerato, e lego Jehofa.​—Ps. 103:8. Moshe a botša Baisiraele gore o kgauswi le go hwa le gore Jehofa o kgethile Joshua gore a ba etelele pele go tsena Nageng ya Kholofetšo. Ke moka Moshe a re go Joshua: ‘O se ke wa tšhoga. Jehofa o tla go thuša.’ Ka moragonyana ga moo, Moshe a rotogela Thabeng ya Nebo gomme Jehofa a mmontšha naga yeo a e tshepišitšego Aborahama, Isaka le Jakobo. Moshe o hwile a na le mengwaga e 120.